Eluned Morgan (polaiteoir)

Is polaiteoir de chuid an Lucht Oibre í Mair Eluned Morgan,  Banbharún Trelái (rugadh 16 Feabhra 1967), atá ina Feisire Parlaiminte do Réigiún Lár agus Iarthar na Breataine Bige ó Bhealtaine 2016. Bhí sí ina Feisire de Pharlaimint na hEorpa don Bhreatain Bheag ó 1999 go 2009.

 Beathaisnéis 
Rugadh agus tógadh Eluned Morgan in Trelái, Caerdydd, iníon leis an Urramach Canónach Bob Morgan agus Elaine Morgan. Cuireadh oideachas uirthi in Ysgol Gyfun Gymraeg Glantaf, bhuaigh sí scoláireacht go dtí United World College of the Atlantic agus bhain sí céim amach sa Léann Eorpach ó Ollscoil Hull. Iarcheannaire ar Cyngor Sir De Morgannwg (Comhairle Contae Dheisceart Morgannwg) ab ea a hathair, Bob.

 Gairm 
D'oibrigh sé mar thaighdeoir do S4C agus don BBC agus mar Stagiaire i bParlaimint na hEorpa i 1990 . Nuair a bhí sí 27 bliain d'aois, toghadh í mar Fheisire de Pharlaimint na hEorpa do Lár agus Iarthar na Breataine Bige i 1994, an FPE ab óige ag an am.
clé|mion| Eluned Morgan i mbun preasagallamh ar an bpaindéim COVID_19 i mí na Samhna 2020
Ceapadh í chuig Teach na dTiarnaí in 2010 mar Bhanbharún Morgan ó dTrelái http://www.parliament.uk/biographies/lords/baroness-morgan-of-ely/4226, agus bhí sí ina hUrlabhraí don Fhreasúra ar Ghnóthaína mBreatnach ansin ó 2013 go 2016.

Toghadh Eluned Morgan mar Bhall Tionóil do Lár agus Iarthar na Breataine Bige in 2016.

Sa bhliain 2017 rinneadh Aire don Bhreatnais agus don Fhoghlaim ar feadh an tSaoil de. I mí Dheireadh Fómhair 2020 rinneadh Aire Meabhairshláinte, Folláine agus na Breatnaise de le go bhféadfadh an tAire Sláinte, Vaughan Gething, díriú go hiomlán ar fhreagairt don choróinvíreas agus ar fheidhmíocht na Seirbhíse Sláinte Náisiúnta. 

I mí Iúil 2024 d’fhógair Vaughan Gething go mbeadh sé ag éirí as mar cheannaire ar an Lucht Oibre sa Bhreatain Bheag agus mar Chéad Aire. An tseachtain dár gcionn d’fhógair Morgan go seasfadh sí mar chéad cheannaire eile an Lucht Oibre, le Huw Irranca-Davies ag feidhmiú mar ionadaí di. 

 Tagairtí 

 Nasc seachtrach 
 Eluned Morgan ‘really proud’ to become first female Welsh leader
 Eluned Morgan ag labhairt sa Leabharlann Náisiúnta  

Catagóir:Daoine a rugadh i 1967
Catagóir:Feisirí de Pharlaimint na hEorpa